Ung biltyv prøvede i nat at stikke af fra politiet i Aalborg. Efter en længere biljagt mistede han dog herredømmet over bilen og kørte galt.

Omkring klokken to i nat ville en politipatrulje stoppe en Nissan Patrol på Vesterbro i Aalborg. Det synes føreren af bilen var en meget dårlig ide. Derfor prøvede han med høj fart at stikke af. Med politiet i bakspejlet kørte han over Limfjordsbroen og øst af Forbindelsesvejen. Undervejs kørte han flere gange over for rødt. Ved Sundholmen i Nørresundby mistede han kontrollen over bilen og kørte ind i et skilt. Bag rattet sad en 17-årig mand fra Biersted. - Den 17-årige vil nu blive sigtet for biltyveri, kørsel uden kørekort og for at køre over for rødt lys flere gange, siger vagtchef Henrik Hyldig fra Nordjyllands Politi til TV2/Nord.